BANPU ขาเชียร์..เสียอารมณ์.!?
ทำเอา “ขาเชียร์เสียอารมณ์” ไปตาม ๆ กัน เมื่อหุ้นบริษัท บ้านปู จำกัด (มหาชน) หรือ BANPU ปรับขึ้นอย่างเชื่องช้า..ไม่ต่างอะไรกับ “หอยทาก” ทั้งที่ราคาเฉลี่ยโบรกเกอร์ต่าง ๆ อยู่ที่ 27.30 บาท (ราคาสูงสุด 32 บาท และราคาต่ำสุด 23.20 บาท) แต่ราคาหุ้นในกระดานแช่อยู่ที่ 19-21 บาท
23 ก.ค. 2561

แฉทุกวันทันเกมหุ้น
ทำเอา “ขาเชียร์เสียอารมณ์” ไปตาม ๆ กัน เมื่อหุ้นบริษัท บ้านปู จำกัด (มหาชน) หรือ BANPU ปรับขึ้นอย่างเชื่องช้า..ไม่ต่างอะไรกับ “หอยทาก” ทั้งที่ราคาเฉลี่ยโบรกเกอร์ต่าง ๆ อยู่ที่ 27.30 บาท (ราคาสูงสุด 32 บาท และราคาต่ำสุด 23.20 บาท) แต่ราคาหุ้นในกระดานแช่อยู่ที่ 19-21 บาท
ปมเหตุหนึ่ง..คือภาพไตรมาส 1/2561 ที่ขาดทุนบักโกรก 1,262 ล้านบาท ที่มันฝังหัวและตามมาหลอนให้สะดุ้งเสมอ ๆ เมื่อราคาหุ้น BANPU พยายามขยับขึ้นแต่ละครั้ง..!!? แม้ในข้อเท็จจริงสารตั้งต้นของการขาดทุนหนักมาก คือ “ความเสียหายจากการพ่ายแพ้คดี” ถูกบันทึกหมดสิ้นไปตั้งแต่ไตรมาส 1/2561 ไปแล้วก็ตาม..!!
ราคาหุ้น BANPU เริ่มมีอาการเสียศูนย์ตั้งแต่ช่วงต้นเดือน มี.ค. 2561 หลังขึ้นไปทำจุดสูงสุด 24.20 บาท แต่หลังจากคำพิพากษาศาลฎีกา มีคำสั่งให้กลุ่ม BANPU จ่ายค่าใช้ข้อมูลเป็นจำนวนเงิน 1,500 ล้านบาท พร้อมดอกเบี้ย 7.5% ต่อปี (ตั้งแต่เดือน ก.ค. 2550-5 มี.ค. 2561) รวมมูลค่าประมาณ 2,700 ล้านบาท
ทำให้ราคาหุ้น BANPU ลงลึกถึงระดับ 18.90 บาท หลังมีการบันทึกค่าใช้จ่ายทั้งจำนวนในงบไตรมาส 1/2561 แม้ราคาหุ้นพยายามจะกลับคืนสู่จุดเดิม..แต่ระหว่างทางถูกเทขายมาตลอด..จนกลายเป็น “เชียร์ไม่ขึ้น” ไปซะฉิบ..!?
เมื่อดูธาตุแท้พื้นฐานของ BANPU ถือว่าผลประกอบการมีแนวโน้มเชิงบวกชัดเจน จากธุรกิจหลักไม่ว่าจะเป็นธุรกิจถ่านหิน ที่ราคาเฉลี่ยกว่า 100 ดอลลาร์สหรัฐต่อตัน ธุรกิจไฟฟ้าจากโรงไฟฟ้า BLCP และกำไรจากอัตราแลกเปลี่ยน (จากค่าเงินบาทอ่อน) ที่ว่ากันว่าจะทำได้กว่า 1,000 ล้านบาท 
ทำให้งบการเงินไตรมาส 2/2561 ถูกประเมินว่าจะมีกำไรสุทธิกว่า 3,300 ล้านบาท
มองข้ามมาถึงไตรมาส 3/2561 ตัวเลขปริมาณการขายถ่านหิน มีแนวโน้มเพิ่มขึ้น จากซัพพลายถ่านหินในจีนตึงตัว (จากการปิดเหมืองถ่านหิน) ทำให้ราคาถ่านหิน มีโอกาสทำสถิติสูงสุดรอบ 6 ปี นั่นหมายถึงผลักดันตัวเลขกำไรปี 2561 มีโอกาสขยับสู่ระดับ 15,000 ล้านบาท
ดูแรงเชียร์จากบรรดาโบรกเกอร์เกือบทุกสำนัก ด้วยเงื่อนไขสอดคล้องไปทางเดียวกัน คือ แนวโน้มผลประกอบการไตรมาส 2/2561 จะมีกำไรเฉลี่ย 3,000-3,500 ล้านบาท..แต่ราคาหุ้น BANPU ไม่ค่อยเต็มใจขึ้นสักเท่าไหร่..!?
หรือว่า..ความกังวลของนักลงทุนจะไม่ใช่เพียงแค่งบการเงิน BANPU แต่มันเป็น “วิกฤติศรัทธาผู้บริหาร” เสียเอง.!?
แหม..อารมณ์เสีย..อารมณ์เสีย..อารมณ์เสีย อารมณ์เสีย..อารมณ์เสีย..น่าโมโห มันน่าโมโหหุ้นอะไร.!?
…อิ อิ อิ…